CELEX: 32004D0005(01)
Language: fi
Date: 2004-04-22 00:00:00
Title: Euroopan keskuspankin päätös, tehty 22 päivänä huhtikuuta 2004, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa (EKP/2004/5)

9.6.2004   
            
            
               FI
            
            
               Euroopan unionin virallinen lehti
            
            
               L 205/5
            
         
      EUROOPAN KESKUSPANKIN PÄÄTÖS,
   tehty 22 päivänä huhtikuuta 2004,
   kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa
   (EKP/2004/5)
   (2004/502/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 29.4 ja 49.3 artiklan,
   ottaa huomioon Euroopan keskuspankin (EKP) yleisneuvoston myötävaikutuksen perussäännön 47.2 artiklan neljännen luetelmakohdan mukaisesti,
   sekä katsoo seuraavaa:
   
               (1)
            
            
               Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 18 päivänä joulukuuta 2003 tehdyllä päätöksellä EKP/2003/17 (1) vahvistettiin Euroopan keskuspankkijärjestelmään (EKPJ) kuuluville kansallisille keskuspankeille annetut painoarvot (jäljempänä ”painoarvot”) EKP:n pääoman jakoperusteessa (jäljempänä ”pääoman jakoperuste”) 1 päivänä tammikuuta 2004.
            
         
               (2)
            
            
               Koska Tšekin tasavalta, Viron tasavalta, Kyproksen tasavalta, Latvian tasavalta, Liettuan tasavalta, Unkarin tasavalta, Maltan tasavalta, Puolan tasavalta, Slovenian tasavalta ja Slovakian tasavalta liittyvät Euroopan unioniin ja niiden kansallisista keskuspankeista tulee osa EKPJ:ää 1 päivänä toukokuuta 2004, EKP:n merkittyä pääomaa olisi perussäännön 49.3 artiklan nojalla automaattisesti korotettava. Tämä korotus edellyttää kunkin EKPJ:ään 1 päivänä toukokuuta 2004 kuuluvan kansallisen keskuspankin painoarvon määrittämistä perussäännön 29.1 artiklaa vastaavalla tavalla ja 29.2 artiklaa noudattaen. EKP:n korotettua pääoman jakoperustetta ja kunkin kansallisen keskuspankin painoarvoja sovelletaan 1 päivästä toukokuuta 2004.
            
         
               (3)
            
            
               Euroopan komissio on toimittanut Euroopan keskuspankin pääoman merkintään sovellettavan jakoperusteen tarkistamista varten tarvittavista tilastotiedoista 15 päivänä heinäkuuta 2003 tehdyn neuvoston päätöksen 2003/517/EY (2) mukaisesti EKP:lle tilastotiedot korotetun pääoman jakoperusteen määrittämiseksi.
            
         
               (4)
            
            
               Ottaen huomioon Euroopan keskuspankin yleisneuvoston työjärjestyksen 3.3 artiklan ja yleisneuvoston myötävaikutuksen tähän päätökseen, kansallisten keskuspankkien Česká národní banka, Eesti Pank, Central Bank of Cyprus, Latvijas Banka, Lietuvos bankas, Magyar Nemzeti Bank, Bank Ċentrali ta’ Malta/Central Bank of Malta, Narodowy Bank Polski, Banka Slovenije ja Národná banka Slovenska pääjohtajilla oli tilaisuus esittää huomautuksensa tästä päätöksestä ennen sen hyväksymistä,
            
         ON PÄÄTTÄNYT SEURAAVAA:
   1 artikla
   Pyöristäminen
   Kun Euroopan komissio toimittaa pääoman jakoperusteen korottamista varten tarkistettuja tilastotietoja eikä lukujen summaksi saada 100:aa prosenttia, poikkeama korjataan seuraavasti: i) mikäli summa on vähemmän kuin 100 prosenttia, lisäämällä 0,0001 prosenttiyksikköä pienimpään osuuteen tai pienimpiin osuuksiin nousevassa järjestyksessä, kunnes tulokseksi saadaan tasan 100 prosenttia, tai ii) mikäli summa on enemmän kuin 100 prosenttia, vähentämällä 0,0001 prosenttiyksikköä suurimmasta osuudesta tai suurimmista osuuksista laskevassa järjestyksessä, kunnes tulokseksi saadaan tasan 100 prosenttia.
   2 artikla
   Painoarvot
   Perussäännön 29 artiklassa tarkoitetut kansallisten keskuspankkien painoarvot pääoman jakoperusteessa ovat 1 päivästä toukokuuta 2004 alkaen seuraavat:
   
               Nationale Bank van België/Banque Nationale de Belgique
            
            
               2,5502 %
            
         
               Česká národní banka
            
            
               1,4584 %
            
         
               Danmarks Nationalbank
            
            
               1,5663 %
            
         
               Deutsche Bundesbank
            
            
               21,1364 %
            
         
               Eesti Pank
            
            
               0,1784 %
            
         
               Bank of Greece
            
            
               1,8974 %
            
         
               Banco de España
            
            
               7,7758 %
            
         
               Banque de France
            
            
               14,8712 %
            
         
               Central Bank and Financial Services Authority of Ireland
            
            
               0,9219 %
            
         
               Banca d’Italia
            
            
               13,0516 %
            
         
               Central Bank of Cyprus
            
            
               0,1300 %
            
         
               Latvijas Banka
            
            
               0,2978 %
            
         
               Lietuvos bankas
            
            
               0,4425 %
            
         
               Banque centrale du Luxembourg
            
            
               0,1568 %
            
         
               Magyar Nemzeti Bank
            
            
               1,3884 %
            
         
               Bank Ċentrali ta’ Malta/Central Bank of Malta
            
            
               0,0647 %
            
         
               De Nederlandsche Bank
            
            
               3,9955 %
            
         
               Oesterreichische Nationalbank
            
            
               2,0800 %
            
         
               Narodowy Bank Polski
            
            
               5,1380 %
            
         
               Banco de Portugal
            
            
               1,7653 %
            
         
               Banka Slovenije
            
            
               0,3345 %
            
         
               Národná banka Slovenska
            
            
               0,7147 %
            
         
               Suomen Pankki
            
            
               1,2887 %
            
         
               Sveriges Riksbank
            
            
               2,4133 %
            
         
               Bank of England
            
            
               14,3822 %
            
         3 artikla
   Loppumääräykset
   1.   Tämä päätös tulee voimaan 23 päivänä huhtikuuta 2004.
   2.   Päätös EKP/2003/17 kumotaan 1 päivästä toukokuuta 2004.
   
      Tehty Frankfurt am Mainissa 22 päivänä huhtikuuta 2004.
      
         
            EKP:n puheenjohtaja
         
         Jean-Claude TRICHET
         
      
   
   
      (1)  EUVL L 9, 15.1.2004, s. 27.
   
      (2)  EUVL L 181, 19.7.2003, s. 43.